चोरी की बाइक को बेचने की फिराक में था, नाकाबंदी में पकड़ा
जोधपुर | चौपासनीहाउसिंग बोर्ड थाना पुलिस ने बुधवार शाम एक चोर को चोरी की बाइक को बेचने के फिराक में नाकाबंदी के दौरान पकड़ा। जिसे गुरुवार को कोर्ट में पेश करने पर उसे न्यायिक अभिरक्षा में भेज दिया गया।
चौपासनी हाउसिंग बोर्ड पुलिस थाना के सब इंस्पेक्टर धीरेंद्र कुमार को मुखबिर से सूचना मिली कि एक चोर चोरी की एक बाइक को भट्टी की बावड़ी इलाके में बेचने की फिराक में है। इस पर उन्होंने चौहाबो पांचवें पुलिए पर नाकाबंदी करवाई तो टीकमसिंह पुत्र कालूसिंह निवासी गणेशपुर विहार सांगरिया फांटा मोटरसाइकिल नंबर आरजे-19-जीएस-4853 को लेकर आता हुआ दिखाई दिया तो पुलिस ने उसे रुकवाया। इस पर उसने बताया कि बाइक को उसने जीवन ज्योति अस्पताल के बाहर पार्किंग से गत 18 फरवरी को चोरी की थी। इस मामले में प्रतापनगर निवासी श्रवणसिंह पुत्र लक्ष्मणसिंह राजपुरोहित ने चौपासनी हाउसिंग बोर्ड पुलिस थाने में मामला दर्ज करवाया था। पुलिस ने आरोपी को पकड़ कोर्ट में पेश किया, जहां से उसे न्यायिक अभिरक्षा में भेज दिया गया।
hin_Deva hin_Deva hin_Deva